สรุปภาวะตลาดต่างประเทศ ประจำวันที่ 25 ต.ค. 2564
สรุปภาวะตลาดต่างประเทศ ประจำวันที่ 25 ต.ค. 2564
26 ต.ค. 2564

ดัชนีดาวโจนส์และดัชนี S&amp;P500 ตลาดหุ้นนิวยอร์กปิดทำนิวไฮเมื่อคืนนี้ (25 ต.ค.) โดยได้แรงหนุนจากราคาหุ้นเทสลาที่พุ่งขึ้นกว่า 12% ขานรับยอดสั่งซื้อรถยนต์ไฟฟ้าจำนวนมากถึง 100,000 คัน นอกจากนี้ ตลาดยังได้ปัจจัยบวกจากแรงซื้อหุ้นกลุ่มพลังงาน ขณะเดียวกันนักลงทุนจับตารายงานประกอบการของบริษัทยักษ์ใหญ่ในกลุ่มเทคโนโลยีในสัปดาห์นี้ ซึ่งรวมถึงเฟซบุ๊กและอัลฟาเบท
ดัชนีเฉลี่ยอุตสาหกรรมดาวโจนส์ปิดที่ 35,741.15 จุด เพิ่มขึ้น 64.13 จุด หรือ + 0.18%, ดัชนี S&amp;P500 ปิดที่ 4,566.48 จุด เพิ่มขึ้น 21.58 จุด หรือ +0.47% และดัชนี Nasdaq ปิดที่ 15,226.71 จุด เพิ่มขึ้น 136.51 จุด หรือ +0.90%
ตลาดหุ้นยุโรปปิดบวกเล็กน้อยเมื่อคืนนี้ (25 ต.ค.) โดยได้แรงหนุนจากการปรับตัวขึ้นของหุ้นกลุ่มธนาคารและกลุ่มที่เกี่ยวกับสินค้าโภคภัณฑ์ แต่ถูกกดดันจากการปรับตัวลงของหุ้นกลุ่มอุตสาหกรรมหลังจากอัตราผลตอบแทนพันธบัตรปรับตัวขึ้น
ดัชนี Stoxx Europe 600 ปิดที่ 472.21 จุด เพิ่มขึ้น 0.33 จุด หรือ +0.07%
ดัชนี CAC-40 ตลาดหุ้นฝรั่งเศสปิดที่ 6,712.87 จุด ลดลง 20.82 จุด หรือ -0.31%, ดัชนี DAX ตลาดหุ้นเยอรมนีปิดที่ 15,599.23 จุด เพิ่มขึ้น 56.25 จุด หรือ +0.36% และดัชนี FTSE 100 ตลาดหุ้นลอนดอนปิดที่ 7,222.82 จุด เพิ่มขึ้น 18.27 จุด หรือ +0.25%
ตลาดหุ้นลอนดอนปิดบวกเมื่อคืนนี้ (25 ต.ค.) โดยได้แรงหนุนจากหุ้นกลุ่มเหมืองแร่และน้ำมัน ขณะที่หุ้นเอชเอสบีซีพุ่งขึ้นด้วย หลังเปิดเผยผลกำไรสูงเกินคาด
ดัชนี FTSE 100 ตลาดหุ้นลอนดอนปิดที่  7,222.82 จุด เพิ่มขึ้น 18.27 จุด หรือ +0.25%
สัญญาน้ำมันดิบเวสต์เท็กซัส (WTI) ตลาดนิวยอร์กปิดทรงตัวเมื่อคืนนี้ (25 ต.ค.) หลังพุ่งขึ้นทะลุ 85 ดอลลาร์ แตะระดับสูงสุดในรอบ 7 ปี อันเนื่องมาจากต้องการใช้น้ำมันที่เพิ่มขึ้นทั่วโลกในช่วงที่เศรษฐกิจฟื้นตัวจากการแพร่ระบาดของโควิด-19
ทั้งนี้ สัญญาน้ำมันดิบ WTI ส่งมอบเดือนธ.ค.ปิดทรงตัวที่ระดับ 83.76 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 46 เซนต์ หรือ 0.5% ปิดที่ 85.99 ดอลลาร์/บาร์เรล
สัญญาทองคำตลาดนิวยอร์กปิดพุ่งขึ้นแตะระดับสูงสุดในรอบเกือบ 6 สัปดาห์เมื่อคืนนี้ (25 ต.ค.) เนื่องจากความวิตกเกี่ยวกับภาวะเงินเฟ้อยังคงเป็นปัจจัยหนุนแรงซื้อทองคำในฐานะสินทรัพย์ที่ปลอดภัย นอกจากนี้ ตลาดยังได้ปัจจัยบวกจากการร่วงลงของอัตราผลตอบแทนพันธบัตรสหรัฐ
ทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 10.5 ดอลลาร์ หรือ 0.58% ปิดที่ระดับ 1,806.8 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 14 ก.ย.
สัญญาโลหะเงินส่งมอบเดือนธ.ค. เพิ่มขึ้น 14.3 เซนต์ หรือ 0.58% ปิดที่ 24.592 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 11.7 ดอลลาร์ หรือ 1.11% ปิดที่ 1,063.8 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 12.60 ดอลลาร์ หรือ 0.6% ปิดที่ 2,048.20 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 ต.ค.) ขณะที่นักลงทุนจับตาตัวเลขเศรษฐกิจ และการประชุมนโยบายการเงินของธนาคารกลางหลายแห่งในสัปดาห์นี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.18% แตะที่ 93.8157 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 113.70 เยน จากระดับ 113.43 เยน และแข็งค่าเมื่อเทียบกับฟรังก์สวิส ที่ระดับ 0.9195 ฟรังก์ จากระดับ 0.9162 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2385 ดอลลาร์แคนาดา จากระดับ 1.2366 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1612 ดอลลาร์ จากระดับ 1.1636 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3769  ดอลลาร์ จากระดับ 1.3755 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7493 ดอลลาร์สหรัฐ จากระดับ 0.7465 ดอลลาร์สหรัฐ